મુંબઈ, તા. 8 : ગણેશોત્સવના પડઘમ વાગી રહ્યા છે અને બજાર મખર તેમ જ સજાવટના સાધનોથી ઊભરાઈ ગઈ છે. જોકે, એમાં આંખે ઊડીને વળગે એવી વાત એ છે કે મખર અને સજાવટના સાધનો મુખ્યત્વે થર્મોકોલ અને પ્લાસ્ટિકથી બનેલા છે. રાજ્ય સરકારે થર્મોકોલ પર પ્રતિબંધ મૂક્યો હોવા છતાં થર્મોકોલના મખર બિનધાસ્ત વેચાઈ રહ્યા છે. ગયા અઠવાડિયા સુધી થર્મોકોલના મખર ગુપ્ત રીતે વેચાતા હતા પરંતુ ગત શનિ-રવિથી આ મખરના પ્રદર્શન શરૂ થયા છે અને લોકો ખરીદવા લાગ્યા છે. થર્મોકોલબંધી ફક્ત કાગળ પર રહી ગઈ છે.